-----------------------------------------------------------------------
  ปัจจัยความเสี่ยง

  -----------------------------------------------------------------------

ความเสี่ยงของอุตสาหกรรม

น้ำมันปาล์มดิบเป็นวัตถุดิบของอุตสาหกรรมอื่น
ซึ่งผลิตภัณฑ์เหล่านี้มีอัตราการเจริญเติบโตอย่างต่อเนื่อง AFTAจะมีผลบังคับใช้เร็วๆนี้
แต่ไม่ทราบเมื่อไร ดังนั้นราคาน้ำมันปาล์มดิบในอนาคตจะสอดคล้องกับราคาในตลาดโลก
ซึ่งจะมีผลกระทบต่ออุตสาหกรรมสกัดน้ำมันปาล์มดิบในประเทศ
การแข่งขันของน้ำมันพืชอื่นๆโดยเฉพาะน้ำมันถั่วเหลือง
และเงินอุดหนุนจากรัฐบาลของประเทศที่ส่งออกจะทำให้ราคาตลาดโลกบิดเบือนไปจากความเป็นจริง
ซึ่งหมายถึงราคาน้ำมันปาล์มดิบในตลาดโลกอยู่ในระดับต่ำ ในขณะที่ผลผลิตปาล์มสดที่เกิดขึ้นนั้นต่ำด้วย
ต้นทุนผลปาล์มสดสูงและราคาซื้อผลปาล์มสดจากบุคคลภายนอกจะต่ำหรืออาจจะสูงถ้ามีการแข่งขันกันซื้อมากเมื่อเกิดการขาดแคลนผลปาล์มสด
อย่างไรก็ตามความเสี่ยงของราคาน้ำมันปาล์มดิบเป็นปัจจัยสำคัญในอุตสาหกรรมนี้
แต่บริษัทฯมีสวนปาล์มเป็นของตัวเองซึ่งมีพื้นที่มากที่สุดเมื่อเปรียบเทียบกับโรงงานสกัดน้ำมันปาล์มอื่นๆแล้ว
บริษัทฯอาจจะได้รับผลกระทบน้อยกว่าโรงงานสกัดน้ำมันปาล์มดิบโรงอื่นๆ ในอุตสาหกรรมเดียวกันนี้

ราคาน้ำมันปาล์มดิบจะขึ้นอยู่กับน้ำมันถั่วเหลืองในตลาด
และราคาน้ำมันปาล์มดิบในประเทศจะขึ้นอยู่กับราคาน้ำมันปาล์มดิบมาเลเซียและราคาน้ำมันถั่วเหลือง

การตกแต่งทางพันธุกรรม (GMO) มีผลกระทบต่อการผลิตยาตัวใหม่และสายพันธุ์อาหาร
น้ำมันปาล์มดิบนั้นไม่มีการตกแต่งทางพันธุกรรม (GMO Free)
ในโลกยุคใหม่ของเทคโนโลยีชีวภาพนั้นน้ำมันปาล์มเป็นผลิตภัณฑ์อาหารที่ดีสำหรับผู้บริโภคที่ไม่ต้องการเกี่ยวข้องกับการตกแต่งทางพันธุกรรมของสายพันธุ์อาหาร

บริษัท มอนซานโต้ได้รายงานว่าปี 2543 เป็นปีที่ครบรอบ 5
ปีของการส่งเสริมปลูกพืชเพื่อการค้าโดยผ่านทางเทคโนโลยีชีวภาพ ตามรายงานของ
International Service for the Acquisition of Agric-biotech Applications
(ISAAA) นั้น การปลูกพืชเพื่อการค้ามีจำนวนพื้นที่ 109.3 ล้านเอเคอร์ทั่วโลก หรือเพิ่มขึ้น11%
จากปี 2542 สิ่งที่น่าสนใจคือพื้นที่ที่ทำการเกษตรด้วยเทคโนโลยีชีวภาพนั้นอยู่ในประเทศที่กำลังพัฒนา
และเพิ่มขึ้น 51% ในปี 2543 หรือเพิ่มขึ้น 2% ในภาคการเกษตรทั่วโลก
สหรัฐอเมริกายังคงเป็นผู้ปลูกที่ใหญ่ที่สุดในโลก คือประมาณ 75 ล้านเอเคอร์ในปี 2543
ในขณะที่พืชทางเทคโนโลยีชีวภาพทางอาหารมีอัตราปลูกเพิ่มขึ้น แต่ต้นทุนยาเคมีลดลง
มีผลให้ผู้ปลูกมีกำไรเพิ่มขึ้น และเป็นเหตุผลของการเพิ่มพื้นที่ปลูกทุกปี

ความเสี่ยงทางการเงิน

บริษัทฯไม่มีนโยบายประกอบธุรกรรมตราสารอนุพันธ์ทางการเงินเพื่อการเก็งกำไรหรือเพื่อการค้า

ความเสี่ยงจากอัตราดอกเบี้ย

ความเสี่ยงจากอัตราดอกเบี้ยนี้เกิดขึ้นจากการเปลี่ยนแปลงของอัตราดอกเบี้ยในตลาดในอนาคต
การเปลี่ยนแปลงดังกล่าวจะส่งผลกระทบต่อผลการดำเนินงานและกระแสเงินสดของบริษัทฯ ณ วันที่
31 ธันวาคม 2545 บริษัทฯมีเงินฝากกับสถาบันการเงินจำนวนประมาณ 77 ล้านบาท
ซึ่งมีอัตราดอกเบี้ยร้อยละ 0.25 – 1.5 ต่อปี

ความเสี่ยงจากอัตราแลกเปลี่ยน

บริษัทฯมีความเสี่ยงจากอัตราแลกเปลี่ยนเงินตราต่างประเทศในระดับต่ำ
เนื่องจากรายการทางธุรกิจโดยส่วนใหญ่เป็นสกุลเงินบาท

ความเสี่ยงด้านการให้สินเชื่อ

บริษัทฯมีความเสี่ยงด้านสินเชื่อที่เกี่ยวเนื่องกับบัญชีลูกหนี้การค้าซึ่งส่วนใหญ่เกิดจาก
การขายให้กับลูกค้าจำนวนน้อยราย อย่างไรก็ตาม
บริษัทฯไม่คาดว่าจะได้รับความเสียหายที่เป็นสาระสำคัญจากการเก็บหนี้จากลูกหนี้เหล่านั้น
เนื่องจากลูกหนี้ส่วนใหญ่มีความสามารถในการชำระหนี้

มูลค่ายุติธรรม

เนื่องจากสินทรัพย์ทางการเงินและหนี้สินทางการเงินส่วนใหญ่จัดอยู่ในประเภทระยะสั้น
ดังนั้นมูลค่าตามบัญชีของสินทรัพย์และหนี้สินทางการเงินดังกล่าวจึงแสดงมูลค่าไม่แตกต่างจากมูลค่ายุติธรรมอย่างมีสาระสำคัญ